《寄题麾羽轩》
元代·刘崧

诸葛南征且未回，城头华构立崔嵬。手麾白羽当轩坐，目送晴云度水来。

士马合围鱼贯出，旌旗分队雁行开。极知裘带从容地，笳鼓时时送酒杯。

作者简介：（1321—1381）元末明初江西泰和人，原名楚，字子高。洪武三年举经明行修，授兵部职方司郎中，迁北平按察司副使。坐事谪输作，寻放归。十三年召拜礼部侍郎，擢吏部尚书。寻致仕归。次年，复征为国子司业，卒于官。谥恭介。博学工诗，江西人宗之为西江派。有《北平八府志》、《槎翁诗文集》、《职方集》。